पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के चलते लोग घरों में कैद है। अधिकतर लोग इसकी चपेट में आ गए हैं, जिनका इलाज अस्पताल में या घर पर आइसोलेट करके किया जा रहा है। संक्रमण के दौर में लोगों के मन में नेगेटिविटी आती है। जिससे वह बीमारी से लड़ने में हताश हो जाता है। सीकर के अजीतगढ़ में युवाओं ने एक नई पहल की है। युवा गांव आने वाले संक्रमित लोगों के नंबर लेकर उनको वीडियो कॉल पर जोड़ रहे हैं और बात करके हौंसला बढ़ा रहे है।
युवा आनलाइन कांफ्रेंस करके उनमें विचारों की पॉजिटिविटि भरते है। उनको अहसास कराते हैं कि वे अकेले नहीं है। उनका गांव उनके साथ है। ये वहीं युवाओं का ग्रुप है जो 2015 से एक दिन गांव के लिए अभियान चलाना शुरू किया था।
अभियान में पीआरओ अक्षय कुमावत, राहुल शर्मा, हेमंत शर्मा, पूरणमल प्रजापत, हेमंत बांकावत जुडे हुए है। युवाओं ने बताया कि संक्रमित व्यक्ति होम आईसोलेट होने के चलते काफी समस्याओं से जूझता हैं। ऐसे में अजीतगढ़ अंचल के संदिग्ध व पाॅजिटिव लोगों से रोजाना आनलाइन कांफ्रेंस करके उनकी हिम्मत बंधा रहे है।
इतना ही नहीं मेडिकल डिपार्टमेंट से पाॅजिटिव व्यक्ति के घर तक दवा पहुंचाने, जरूरतमंद को अन्य घर का सामान मुहैया कराने का भी काम कर रहे है। संक्रमण के दौरान व्यक्ति घर से बाहर आवागमन नही करने से काफी समस्याएं होती हैं, इसको देखते हुए संक्रमण को रोकने व संक्रमित व्यक्ति को किसी भी समस्या, मानसिक तनाव से बचाने के लिए बातचीत करते हैं।
बता दे कि 2015 से युवाओं ने सार्वजनिक, धार्मिक स्थलों, प्राचीन बावडियों की सफाई के लिए प्रत्येक रविवार दो घंटे सफाई के लिए श्रमदान, गर्मी के भीषण दौर में परिंदों के लिए परिंड़े लगाने व उनमें नियमित जल भरने, शहीद स्मारकों की सफाई व शहीद परिजनों का सम्मान, शहीदों को श्रद्धांजलि व सैनिकों के सम्मान में शहीद वन्दन मैराथन का आयोजन, रक्तदान शिविर, निःशुल्क चिकित्सा शिविर, कोरोना काल वर्ष 2020 में विभिन्न संगठनों के साथ जुडकर जरूरतमंद लोगों तक राशन की सेवा समेत अनेक कार्यों में भागीदारी निभाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn